32010R0675
L 197/1
SLUŽBENI LIST EUROPSKE UNIJE
UREDBA KOMISIJE (EU) br. 675/2010
od 28. srpnja 2010.
o upisu naziva u registar garantirano tradicionalnih specijaliteta (Traditionally Farmed Gloucestershire Old Spots Pork (GTS))
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 509/2006 od 20. ožujka 2006. o poljoprivrednim i prehrambenim proizvodima kao garantirano tradicionalnim specijalitetima (1), a posebno članak 9. stavak 4. prvi podstavak,
budući da:
(1)
U skladu s člankom 8. stavkom 2. prvim podstavkom i člankom 19. stavkom 3. Uredbe (EZ) br. 509/2006, zahtjev koji je Ujedinjena Kraljevina podnijela za upis naziva „Traditionally Farmed Gloucestershire Old Spots Pork” u registar objavljen je u Službenom listu Europske unije (2).
(2)
Kako Komisija nije primila ni jedan prigovor u smislu članka 9. Uredbe (EZ) br. 509/2006, taj bi naziv trebalo upisati u registar.
(3)
U zahtjevu je također zatražena zaštita prema članku 13. stavku 2. Uredbe (EZ) br. 509/2006. Ta bi se zaštita trebala odobriti za naziv „Traditionally Farmed Gloucestershire Old Spots Pork” jer se, budući da nije podnesen prigovor, ne može dokazati da se naziv koristi na zakonit, poznat i ekonomski značajan način za slične poljoprivredne ili prehrambene proizvode,
DONIJELA JE OVU UREDBU:
Članak 1.
Naziv naveden u Prilogu ovoj Uredbi ovime se upisuje u Registar.
Primjenjuje se zaštita iz članka 13. stavka 2. Uredbe (EZ) br. 509/2006.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. srpnja 2010.